ສປປ ລາວ ວາງເປົ້າໝາຍ ສຳຄັນ ກ່ຽວກັບ ການກຳຈັດ ລະເບີດ ທີ່ຍັງບໍ່ທັນແຕກ ໃນ ທົ່ວປະເທດ
ທ່ານ​ພູ​ຂຽວ ຢືນຢັນ​ວ່າ ເປົ້າ​ໝາຍ​ທີ 1 ​ແມ່ນ​ໂຄສະນາ​ສຶກສາ ​ອັນຕະລາຍ ​ຂອງ​ລະ​ເບີດ ​ແນ​ໃສ່​ໃຫ້​ອຸບ​ປະຕິ​ເຫດ​ຈາກ​ລະ​ເບີດ ບໍ່​ທັນ​ແຕກ​ນີ້ ​ຫຼຸດ​ລົງ​ໃຫ້​ຕ່ຳລົງ ​ເທົ່າ​ທີ່​ຈະ​ຕ່ຳ​ໄດ້ ຢ່າງ​ນ້ອຍ​ ກໍ​ໃຫ້ 40 ກໍລະນີ​ຕໍ່​ປີ.
ທາງການລາວກຳນົດ 3 ເປົ້າໝາຍສຳຄັນໃນການແກ້ໄຂບັນຫາຜົນກະທົບຈາກລະເບີດບໍ່ທັນແຕກທີ່ຕົກຄ້າງຢູ່ໃນລາວ ໃຫ້ມີປະສິດທິພາບສູງຂຶ້ນ ດ້ວຍການຮ່ວມມືກັບສາກົນ ຢ່າງຮອບດ້ານ ຊົງຣິດ ໂພນເງິນ ມີລາຍງານຈາກບາງກອກ ທ່ານພູຂຽວ ຈັນທະສົມບູນ ຫົວໜ້າຫ້ອງວ່າການຄະນະກຳມະການຄຸ້ມຄອງແຫ່ງຊາດ ເພື່ອແກ້ບັນຫາລະເບີດບໍ່ທັນແຕກທີ່ຕົກຄ້າງຢູ່ໃນລາວ  ຢືນຢັນວ່າທີ່ເປັນ ການຮ່ວມມືລະຫວ່າງລັດຖະບານລາວກັບນາໆຊາດ ໄລຍະທີ 3 ທີ່ໄດ້ເລີ້ມລົງມືຈັດຕັ້ງ ປະຕິບັດ ນັບແຕ່ປີ 2017 ໄປຈົນເຖິງປີ 2021 ນັ້ນ ໄດ້ໃຫ້ຄວາມສຳຄັນເປັນພິເສດໃນ ການເສີມຂະຫຍາຍການຮ່ວມມື ລະຫວ່າງ  ກັບບັນດາອົງການສາກົນ ທີ່ບໍ່ຂຶ້ນກັບລັດຖະບານ ໃຫ້ຫຼາຍຂຶ້ນຢ່າງຕໍ່ເນື່ອງ ຊຶ່ງຮວມເຖິງການຮ່ວມມືກັບທາງການ ສະຫະລັດອາເມຣິກາດ້ວຍ ເພາະເຊື່ອໝັ້ນວ່າ ຈະເຮັດໃຫ້ການຈັດຕັ້ງປະຕິບັດມີປະສິດ ທິພາບສູງຂຶ້ນ ເພື່ອເຮັດໃຫ້ສາມາດບັນລຸເປົ້າໝາຍທີ່ທາງການລາວ ໄດ້ວາງເອົາໄວ້ ໃນ 3 ດ້ານດ້ວຍກັນ ດັ່ງທີ່ ທ່ານພູຂຽວ ຢືນຢັນວ່າ ທັງນີ້ ໂດຍລັດຖະບານສະຫະລັດອາເມຣິກາ ໄດ້ໃຫ້ການຊ່ອຍເຫຼືອ ແກ່ລັດຖະບານ ລາວໃນມູນຄ່າ 1 ລ້ານ 7 ແສນ ໂດລາ ສຳລັບ ນຳໃຊ້ໃນການສຳຫຼວດທີ່ບໍ່ແມ່ນວິຊາ ການໃນພື້ນທີ່ 950 ບ້ານ ໃນເຂດພາກໃຕ້ ໂດຍໄດ້ດຳເນີນການສຳຫຼວດຮ່ວມກັນ ລະຫວ່າງ  ກັບບັນດາອົງການທີ່ບໍ່ຂຶ້ນກັບລັດຖະບານ ໃນລາວ ເພື່ອເຮັດໃຫ້ການສຳຫຼວດ ມີປະສິດທິພາບສູງຂຶ້ນ ທັງກໍຍັງໄດ້ສຳຫຼວດແບບວິຊາ ການໃນພື້ນທີ່ 338 ບ້ານພາຍໃຕ້ເປົ້າໝາຍ ເພື່ອເກັບກູ້ລະເບີດບໍ່ທັນແຕກໃຫ້ໝົດ ໄປຈາກເຂດທີ່ຢູ່ອາໄສແລະທີ່ທຳກິນຂອງປະຊາຊົນ ໃນພື້ນທີ່ດັ່ງກ່າວ ອັນເປັນສ່ວນ ນຶ່ງໃນພື້ນທີ່ບຸລິມະສິດພັດທະນາຂອງລັດຖະບານລາວ ໃຫ້ໄດ້ຕາມເປົ້າໝາຍທີ່ວາງ ໄວ້ຢ່າງເປັນຮູບປະທຳນັ້ນເອງ ນອກຈາກນີ້ ລັດຖະບານສະຫະລັດອາເມຣິກາ ໂດຍທ່ານນາງ ເອກອັກຄະລັດຖະທູດຂອງສະຫະລັດ ປະຈຳນະຄອນວຽງຈັນ ຍັງໄດ້ໃຫ້ການຊ່ອຍ ເຫຼືອ  ໃນມູນຄ່າ 4 ລ້ານ 5 ແສນ ໂດລາ ສຳລັບນຳໃຊ້ເພື່ອການສຳຫຼວດ ແລະເກັບກູ້ລະເບີດ  ໃນເຂດເມືອງເຊໂປນ ເມືອງພິນ ເມືອງວີລະບຸລີແລະ ເມືອງນອງ ແຂວງສະຫວັນນະເຂດ ໂດຍມີກຳນົດການດຳເນີນງານໃຫ້ສຳເລັດ ໃນກາງປີ 2019 ແລະກ່ອນໜ້ານີ້ ລັດຖະບານສະຫະລັດ ຍັງໄດ້ໃຫ້ການຊ່ອຍເຫຼືອ ໃນມູນຄ່າ 3 ລ້ານໂດລາ ສຳລັບນຳໃຊ້ເຂົ້າໃນການເກັບກູ້ລະເບີດ  ໃນເຂດ 94 ບ້ານ ທີ່ເມືອງໜອງແຮດ ເມືອງຄູນ ແລະເມືອງຜາໄຊ ໃນແຂວງຊຽງຂວາງ ອີກດ້ວຍ ທ່ານຄຳແກ້ວ ແສນບຸນຄູນໄຊ ຮອງລັດຖະມົນຕີກະຊວງແຮງງານແລະສະຫວັດດີ ການສັງຄົມ ໄດ້ໃຫ້ການຢືນຢັນວ່າ ນັບແຕ່ປີ 1990 ເປັນຕົ້ນມາ ລັດຖະບານສະຫະລັດ ໄດ້ໃຫ້ການຊ່ອຍເຫຼືອແກ່ລາວ ຄິດເປັນມູນຄ່າຮວມຫຼາຍກວ່າ 135 ລ້ານໂດລາ ເພື່ອນຳໃຊ້ ໃນການສຳຫຼວດ ແລະເກັບກູ້ລະເບີດ  ຮວມເຖິງການຊ່ອຍເຫຼືອ ຜູ້ທີ່ໄດ້ຮັບເຄາະຈາກລະເບີດ ການໂຄສະນາອົບຮົມເພື່ອການລະວັງໄພອັນຕະລາຍ ຈາກລະເບີດ  ແລະຫຼ້າສຸດ ທາງການສະຫະລັດ ຍັງໄດ້ສົ່ງມອບຍານພາຫະນະ ” 15 ຄັນ ພ້ອມດ້ວຍອຸບປະກອນ ທີ່ໃຊ້ໃນການສຳຫຼວດ ແລະເກັບກູ້ລະເບີດ ຈຳນວນ 150 ຊຸດອີກດ້ວຍ ທາງການລາວໄດ້ເລີ້ມການສຳຫຼວດແລະເກັບກູ້  ນັບແຕ່ປີ 1997 ເປັນຕົ້ນມາ ແລະມາຮອດປັດຈຸບັນສາມາດເກັບກູ້  ໄດ້ໃນພື້ນທີ່ 380 ກິໂລແມັດມົນທົນ ແລະໄດ້ທຳລາຍ  ໄປຫຼາຍກວ່າ 1 ລ້ານ 4 ແສນ 8 ໝື່ນ ໜ່ວຍ ຊຶ່ງຄຶດວ່າ ເປັນພຽງ 1 85 ເປີເຊັນ ເທົ່ານັ້ນ ຂອງຈຳນວນລະເບີດ   ທັງໝົດທີ່ຕົກຄ້າງ ໃນລາວ ຍິ່ງໄປກວ່ານັ້ນ ດ້ວຍຂໍ້ຈຳກັດທາງດ້ານງົບປະມານແລະສ່ວນໃຫຍ່ ກໍຈະຕ້ອງເພິ່ງ ພາການຊ່ອຍເຫຼືອ ຈາກຕ່າງປະເທດເປັນດ້ານຫຼັກດ້ວຍນັ້ນ ຍັງໄດ້ເປັນຜົນເຮັດໃຫ້ ຕ້ອງມີການເລືອກພື້ນທີ່ ທີ່ມີຄວາມຈຳເປັນເຮັ່ງດ່ວນທີ່ສຸດ ສຳລັບດຳເນີນການໂຄສະນາ ເຜີຍແຜ່ ເພື່ອສ້າງຄວາມເຂົ້າໃຈ ໃຫ້ກັບປະຊາຊົນກ່ຽວກັບ ການລະວັງໄພອັນຕະລາຍ ຈາກລະເບີດ  ໂດຍໃນຕະຫຼອດປີ 2018 ກໍໄດ້ເລືອກເອົາສະເພາະແຂວງຄຳມ່ວນ ສາລະວັນ ຈຳປາສັກ ເຊກອງ ແລະນະຄອນຫຼວງວຽງຈັນ ເປັນເຂດທີ່ຈະຕ້ອງມີການ ໂຄສະນາ ຢ່າງກວ້າງຂວາງທີ່ສຸດ ໂດຍຈະເນັ້ນໜັກການໂຄສະນາຜ່ານສື່ວິທະຍຸເປັນສຳຄັນ